Christian Christensen

Christian August Christensen conoixiu esportivament como Christian Christensen, naixiu de Copenaguen, Dinamarca o 6 d'agosto de 1876 y muerto en Søllerød Kommune, Dinamarca o 5 d'aviento de 1956 estió un atleta danés destacau corredor de cursas de gran fondo. Tenió siet récords de Dinamarca entre os que cal destacar os de 50 y 100 km, iste zaguer lo tenió mientres mas de 60 anyos. Tamién cal destacar que compitió en os Chuegos Olimpicos de París 1900 en os que participó en dos prebas os 800 y 1.500 metros lisos. O suyo solo club estió o Københavns IF de qui posteriorment fue president mientres dos periodos 1903-1905 y 1916-1918.

En os Chuegos Olimpicos aconsiguió lo cinqueno puesto en os 1.500 metros lisos, preba realizada con final directa y lo suyo tiempo ye desconoixiu, tamién compitió en os 800 metros, en os que plegó en o cinqueno lugar d'a suya serie en a primera ronda (semifinals) y no abanzó enta la final.

Dimpués d'os Chuegos, Christensen y lo suyo amigo tamién atleta y marchador, Theodor Reingaard fundador d'o Københavns IF, recorrioron Francia trescruzando os pireneus dica Espanya y a Mediterrania dica Nápols en Italia, dimpués fuoron enta Suiza y Alemanya.

En a suya vida laboral estió tipografo y tenió imprenta propia treballando en diferents puestos.

 Vinclos externos 
   Christian Christensen en os Chuegos Olimpicos.

Categoría:Atletas de Dinamarca en os Chuegos Olimpicos de 1900
Categoría:Corredors de meyo fundo de Dinamarca
Categoría:Esportistas de Dinamarca en os Chuegos Olimpicos de 1900
Categoría:Naixius de Copenaguen
Categoría:1876 (naixencias)
Categoría:1956 (muertes)